Μόνο Αίμα | Blood Simple
2023-08-03 19:50 - 2023-08-09 19:50 UTC | Θερινό Λαΐς (ΙΕΡΑ ΟΔΟΣ 48, 104 35, ΚΕΡΑΜΕΙΚΟΣ, ΑΘΗΝΑ )
ΘΕΡΙΝΟΣ ΚΙΝΗΜΑΤΟΓΡΑΦΟΣ ΛΑΪΣ

ΠΕΜΠΤΗ 03/08 - ΤΕΤΑΡΤΗ 09/08
22:50 Μόνο Αίμα | Blood Simple (99', Τζόελ και Ιθαν Κόεν) Summer Classics

“Ένα από τα καλύτερα σύγχρονα φιλμ νουάρ!”- Roger Ebert
Σύνοψη:Ένας ιδιοκτήτης μπαρ στο Τέξας, ο Μάρτι, ο οποίος υποψιάζεται ότι η σύζυγός του, η Άμπι, τον απατά με τον Ρέι, έναν από τους υπαλλήλους του, προσλαμβάνει έναν ιδιωτικό ντετέκτιβ για να σκοτώσει και τους δύο. Τα πράγματα όμως γρήγορα ξεφεύγουν από τον έλεγχο, καθώς αυτός έχει κάτι διαφορετικό στον νου του...

Περισσότερα:
Το 1984 οι αδερφοί Κοέν έκαναν ένα από τα τολμηρότερα κινηματογραφικά ντεμπούτα με το Μόνο Αίμα (Blood Simple, 1984), την πρώτη μεγάλου μήκους ταινία τους που σηματοδότησε το ιδιαίτερο στυλ αφήγησής τους, αναμειγνύοντας τα είδη και ανατρέποντας τις προσδοκίες του κοινού. Πρόκειται για ένα κομψό, βίαιο και αστείο νεο-νουάρ θρίλερ που κέρδισε το βραβείο της κριτικής επιτροπής στο Sundance Film Festival (1985) και που η Summer Classics φέρνει φέτος στα θερινά σινεμά αποκατεστημένο με κόπια υψηλής ανάλυσης 4Κ, στο πλαίσιο του Αφιερώματος στους αδερφούς Κοέν που διοργανώνει φέτος με αφορμή τα 25 χρόνια του Ο Μεγάλος Λεμπόφσκι!
Η ταινία είναι μια σκοτεινή και αγωνιώδης ιστορία εξαπάτησης, φόνων, απληστίας και προδοσίας, με τεταμένη και απρόβλεπτη πλοκή και στοιχεία μαύρης κωμωδίας. Ο τίτλος της ταινίας προέρχεται από το μυθιστόρημα του Ντάσιελ Χάμετ, Red Harvest (1929), όπου ο όρος 'blood simple', περιγράφει την τρομοκρατημένη νοοτροπία των ανθρώπων που βρίσκονται για πολύ καιρό σε βίαιες καταστάσεις.
Η κινηματογράφηση επηρεασμένη από το κλασικό φιλμ νουάρ δημιουργεί μια αίσθηση έντασης με αριστοτεχνική χρήση των γωνιών της κάμερας, ατμοσφαιρικό φωτισμό και σφιχτό ρυθμό στα πλάνα, ενώ ο πολυβραβευμένος Κάρτερ Μπέργουελ, σταθερός συνεργάτης των αδερφών Κοέν σε όλες σχεδόν τις ταινίες τους, έγραψε την πρωτότυπη μουσική του Μόνο Αίμα, με σόλο πιάνο και ηλεκτρονικούς ήχους.
Οι ερμηνείες από το εξαιρετικό καστ είναι υποδειγματικές, και ο συνδυασμός σκοτεινού χιούμορ, σοκαριστικής βίας και ηθικά διφορούμενων χαρακτήρων έθεσε τις βάσεις για τις επόμενες δουλειές τους, χαρίζοντας στους αδερφούς Κοέν αφοσιωμένους θαυμαστές και καθιερώνοντάς τους στον κόσμο του κινηματογράφου.
Μόνο Αίμα (Blood Simple, 1984)Σκηνοθεσία: Τζόελ και Ίθαν ΚοένΣενάριο: Τζόελ και Ίθαν ΚοένΠρωταγωνιστούν: Φράνσις ΜακΝτόρμαντ, Νταν Χεντάγια, Τζον Γκετζ, Έμετ ΓουόλςΜουσική: Κάρτερ ΜπέργουελΦωτογραφία: Μπάρι ΣόνενφελντΈτος Παραγωγής: 1984Χώρα Παραγωγής: ΗΠΑΔιάρκεια: 99 λεπτάΔιανομή: Summer Classics

-Είσοδος για όλες τις αίθουσες: 7€, 5€* (μειωμένο)
Κάθε Πέμπτη ισχύει προσφορά εισόδου για 2 άτομα με ένα εισιτήριο στα 7€
*Το μειωμένο εισιτήριο αφορά στις παρακάτω κατηγορίες:μαθητές, φοιτητές, άτομα άνω των 65 ετών, άνεργοι, άνθρωποι με αναπηρία – ΑμεΑ (ισχύει και για έναν/μία συνοδό), δάσκαλοι-καθηγητές, ατέλειες.
Προνόμια μελών σε ΜΜΕ
-Αθηνόραμα Club (Αθηνόραμα): Από Δευτέρα έως και Πέμπτη, ειδική τιμή € 5

Κλείστε ηλεκτρονικά τα εισιτήριά σας στο: https://tickets.tainiothiki.gr/Σημειώνεται πως οι δικαιούχοι μειωμένου εισιτηρίου, θα πρέπει να προμηθευτούν τα εισιτήριά τους από το ταμείο της Ταινιοθήκης. http://tainiothiki.gr/en/programme/calendar/event/1089-blood-simple
